**ΟΡΟΙ ΔΙΑΚΗΡΥΞΗΣ**

**ΓΙΑ ΤΗΝ ΕΚΜΙΣΘΩΣΗ ΤΟΥ**

**ΚΙΝΗΜΑΤΟΓΡΑΦΟΥ CINE ΚΗΠΟΣ ΕΠΙ ΤΗΣ ΠΛ.ΤΑΞ.ΠΑΠΑΝΤΩΝΗ ΣΤΗΝ ΔΗΜΟΤΙΚΗ ΕΝΟΤΗΤΑ**

**ΜΟΣΧΑΤΟΥ.**

Εκτίθεται σε **δημοπρασία** η εκμίσθωση του κινηματογράφου CINE ΚΗΠΟΣ που βρίσκεται εντός της πλατείας Ταξ.Παπαντώνης στην Δημ.Ενότητα Μοσχάτου του Δήμου Μοσχάτου-Ταύρου και υπό τους εξής όρους :

**AΡΘΡΟ 1Ο**

1. Για να γίνει κάποιος δεκτός στη δημοπρασία πρέπει υποχρεωτικά να κατατεθούν τα ακόλουθα έγγραφα:

**α)** φωτοτυπία αστυνομικής ταυτότητας, νόμιμα θεωρημένη, του φυσικού προσώπου.

**β)** αποδεικτικό φορολογικής ενημερότητας του για χρέη προς το Ελληνικό Δημόσιο,

**γ)** αποδεικτικό ασφαλιστικής ενημερότητας του για χρέη προς το Ι.Κ.Α. και το Τ.Ε.Β.Ε.

**δ)** δημοτική ενημερότητα για χρέη προς το Δήμο Μοσχάτου-Ταύρου.

**ε)** απόσπασμα ποινικού μητρώου ,και εφόσον αυτός είναι εταιρεία ή κοινοπραξία, του νομίμου εκπροσώπου τους.

**ζ)** πιστοποιητικά της αρμόδιας αρχής ότι δεν τελεί υπό πτώχευση, πτωχευτικό συμβιβασμό και αναγκαστική διαχείριση και για τις εταιρείες και κοινοπραξίες επιπλέον ότι δεν έχουν λυθεί και δεν τελούν υπό εκκαθάριση,

**θ)** υπεύθυνη δήλωση στην οποία θα δηλώνει ότι έλαβε γνώση των όρων της δημοπρασίας και αποδέχεται αυτούς ανεπιφύλακτα, ότι έχει πλήρη γνώση για την πραγματική κατάσταση του μισθίου, την οποία αποδέχεται και ότι η εκ των υστέρων από αυτόν επίκληση άγνοιας της πραγματικής κατάστασης του μισθίου δεν είναι δυνατό να γίνει αποδεκτή.

**ι)** εγγύηση με την κατάθεση από αυτόν εγγυητικής επιστολής αναγνωρισμένης στην Ελλάδα Τράπεζας ή γραμματίου σύστασης παρακαταθήκης του Ταμείου Παρακαταθηκών και Δανείων, ποσού ίσου προς το ένα δέκατο (1/10) του οριζόμενου στη διακήρυξη ελάχιστου ορίου, το οποίο υπολογίζεται επί της συνολικής αξίας μισθωμάτων τριών (3) μηνών, ήτοι …………………… (……..,00) Ευρώ (………. € Χ 3 μήνες Χ 10%).

2. Όλα ανεξαρτήτως τα έγγραφα που θα κατατεθούν πρέπει να είναι συνταγμένα στην ελληνική γλώσσα ή σε αντίθετη περίπτωση να συνοδεύονται από επίσημη μετάφραση. Επίσης, οφείλουν να είναι σε ισχύ κατά την ημερομηνία διενέργειας του διαγωνισμού, είτε πρωτότυπα είτε επικυρωμένα φωτοαντίγραφα σύμφωνα με το άρθρο 11 του Ν.2690/99, εκτός της φορολογικής ενημερότητας, η οποία θα πρέπει να είναι πρωτότυπη ή θεωρημένη κατά τις διατάξεις του άρ.9, παρ.8 της 1109793/6134-11/0016/ΠΟΛ.1223/24.11.1999 (ΦΕΚ 2134/Β/8-12-1999) απόφασης Υπουργού Οικονομικών, όπως αυτή τροποποιήθηκε με την 1092634/6908-11/0016/04 (ΦΕΚ 1755/Β/2004) απόφαση του ίδιου υπουργού.

**AΡΘΡΟ 2Ο : ΑΝΤΑΛΛΑΓΜΑ – ΕΠΙΒΑΡΥΝΣΕΙΣ – ΥΠΟΧΡΕΩΣΕΙΣ ΑΝΑΔΟΧΟΥ**

Ο ανάδοχος για το σύνολο των υπηρεσιών του θα αμείβεται με ποσοστό επί των πωλούμενων εισιτηρίων, τα οποία θα αναλάβει να εκδίδει και πωλεί ο ίδιος για τον σκοπό αυτό. Συγκεκριμένα, ο ανάδοχος από τις εισπράξεις από την πώληση εισιτηρίων θα πληρώνει τα γραφεία διανομής για τη μίσθωση των ταινιών, τις μισθοδοσίες του προσωπικού του, καθώς και το κόστος εγκατάστασης και χειρισμού των μηχανημάτων προβολής. Συνολικά για τον ανωτέρω λόγο ο ανάδοχος θα παρακρατεί το 81% της καθαρής αξίας του εισιτηρίου (τιμή πώλησης εισιτηρίων αφαιρούμενων των νόμιμων φόρων και επιβαρύνσεων) το δε υπόλοιπο 19% θα αποδίδει στην εργοδότρια μετά το τέλος κάθε μηνός ισχύος της παρούσας σύμβασης, **με ελάχιστο εγγυημένο ποσό τις …………….. ευρώ** συν ΦΠΑ. Στο ανωτέρω αντάλλαγμα, δεν περιλαμβάνονται η δαπάνη για παροχές από Οργανισμούς Κοινής Ωφελείας (ΔΕΗ, Τηλεφωνία, ΕΥΔΑΠ), το κόστος για τυχόν βλάβες και φθορές του υφιστάμενου εξοπλισμού του κινηματογράφου πέρα από τη συνήθη χρήση και φθορές του ακινήτου, πέρα επίσης από τη συνηθισμένη χρήση, οι οποίες βαρύνουν την ανάδοχο

**ΑΡΘΡΟ 3Ο : ΝΕΕΣ ΕΡΓΑΣΙΕΣ- ΥΠΕΥΘΥΝΟΣ ΕΠΙΒΛΕΨΗΣ ΕΡΓΟΔΟΤΡΙΑΣ**

Όσον αφορά τυχόν νέες εργασίες, μη προβλεπόμενες και από τις σχετικές μελέτες και σχέδια, τις οποίες ενδεχομένως ζητήσει η εργοδότρια, συμφωνείται ότι θα εκτελούνται από την ανάδοχο (και με δαπάνες του), εφόσον βέβαια υπάρξει συμφωνία της εργοδότριας ως προς τις προτεινόμενες τιμές και τον χρόνο εκτέλεσής τους. Ως υπεύθυνος της τεχνικής επίβλεψης για την εργοδότρια ορίζονται με το παρόν οι τεχνικές υπηρεσίες του Δήμου, στις υποδείξεις της οποίας η ανάδοχος οφείλει πλήρη και πιστή συμμόρφωση.

**ΑΡΘΡΟ 4Ο : ΕΥΘΥΝΗ ΤΗΣ ΑΝΑΔΟΧΗΣ**

Η ανάδοχος, καθ’ όλη τη διάρκεια της εκτέλεσης των εργασιών και μέχρι την αποπεράτωσή τους, υποχρεούται να τηρεί τις κείμενες διατάξεις που αφορούν την εν γένει εκτέλεση του Έργου, αναλαμβάνει να χρησιμοποιεί εξειδικευμένους και πεπειραμένους τεχνικούς και προσωπικό και παραμένει αποκλειστικά υπεύθυνη για τον έλεγχο και την ασφάλεια του προσωπικού της. Η ανάδοχος και η εργοδότρια δεν ευθύνονται ο ένας έναντι του άλλου για οποιαδήποτε βλάβη, ζημία θετική ή αποθετική, καθυστέρηση ή συνέπεια προέλθει (με άμεση ή έμμεση αιτιώδη συνάφεια) από γεγονός που συνιστά «ανωτέρα βία» (όπως ενδεικτικά: φυσικές καταστροφές, απεργίες διαρκείας σχετικές με το εργασιακό αντικείμενο της αναδόχου εταιρίας, μακροχρόνια αργία των τραπεζών, συνεχείς διακοπές ηλεκτροδότησης κ.α.) και καθιστά αδύνατη ή ιδιαίτερα επαχθή την εκτέλεση όλων ή μέρους των συμβατικών υποχρεώσεών τους.

**ΑΡΘΡΟ 5Ο : ΕΙΣΦΟΡΕΣ ΣΕ ΑΣΦΑΛΙΣΤΙΚΑ ΤΑΜΕΙΑ**

Η ανάδοχος είναι μόνη και αποκλειστική υπεύθυνη για την έγκαιρη καταβολή των ασφαλιστικών εισφορών, τελών και φόρων σχετικών με το προσωπικό που θα ασχοληθεί στην εκτέλεση του Έργου. Την ανάδοχο βαρύνουν οι πάσης φύσεως εισφορές προς τον ΕΦΚΑ, καθώς και προς οιονδήποτε άλλο οργανισμό κυρίας ή επικουρικής ασφάλισης, ή τυχόν επιβαλλόμενα σχετικά πρόστιμα, για το προσωπικό το οποίο ασχολείται από αυτήν ή για λογαριασμό της επί τόπου του Έργου ή οπουδήποτε αλλού για τις εργασίες της παρούσης.

**ΑΡΘΡΟ 6Ο : ΕΚΤΕΛΕΣΗ ΕΡΓΑΣΙΩΝ**

Η ανάδοχος θα χρησιμοποιεί τον υφιστάμενο τεχνικό εξοπλισμό του **CINE ΚΗΠΟΣ**, καθώς και πρόσθετο εξοπλισμό που θα φροντίσει να διαθέτει με ίδια μέσα (ψηφιακή μηχανή και ηχητικό σύστημα).

Η ανάδοχος υποχρεούται να έχει πάντοτε στον τόπο του έργου το αναγκαίο εξασκημένο προσωπικό, καθώς και τα απαιτούμενα υλικά, ταινίες σε ψηφιακή μορφή, διαφημιστικό υλικό κλπ. Επίσης οφείλει να κάνει την δέουσα επιλογή του εργατοτεχνικού προσωπικού, ώστε τούτο να είναι το κατάλληλο για κάθε εργασία.

**ΑΡΘΡΟ 7Ο : ΕΚΧΩΡΗΣΗ ΣΥΜΒΑΣΗΣ**

Απαγορεύεται απολύτως η υπό της αναδόχου εκχώρηση εν όλο ή εν μέρει, σε τρίτους χωρίς την προηγούμενη έγγραφη συναίνεση της εργοδότριας. Επιτρέπεται μόνον η ανάθεση δι’ υπεργολαβιών εις τρίτους εργασιών της αναδόχου (του κυλικείου επιτρεπομένου). Στην περίπτωση αυτή, η ανάδοχος υπέχει κάθε ευθύνη, αστική, ποινική και φορολογική, για την υπό των υπεργολάβων καλή εκτέλεση της Συμβάσεως, απαγορευμένης ρητώς της υποκαταστάσεως, δεδομένου ότι η εργοδότρια κατά την ανάθεση του Έργου απέβλεψε στο πρόσωπο της αναδόχου.

**ΑΡΘΡΟ 8Ο : ΧΡΟΝΟΣ ΕΚΤΕΛΕΣΕΩΣ ΕΡΓΟΥ**

Η ανάδοχος αναλαμβάνει την υποχρέωση υπό τους όρους και τις συμφωνίες, να λειτουργεί το **CINE ΚΗΠΟΣ** καθημερινά, σε μηνιαία βάση και για τουλάχιστον δυο (2) προβολές ημερησίως εφ όσον βεβαίως το επιτρέπει η συνήθης χρονική διάρκεια των ταινιών.

Η Παρούσα σύμβαση έχει ισχύ από ……/05/2024 και λήγει …../05/2024,

Με τη λήξη της σύμβασης, η ανάδοχος υποχρεούται να παραλάβει όσα και όποια αντικείμενα αποθήκευσε – τοποθέτησε στον χώρο του κινηματογράφου και να παραδώσει τον χώρο, στην κατάσταση που αυτός ήταν στην έναρξη της σύμβασης.

**ΑΡΘΡΟ 9Ο . ΚΥΡΩΣΕΙΣ:**

Όλοι οι όροι θεωρούνται και συνομολογούνται ως ουσιώδης. Τυχόν παράβασή τους εκ μέρους της αναδόχου συνεπάγεται την αυτοδίκαιη λύση της συμβάσεως, την άμεση απομάκρυνση της αναδόχου από το έργο που της ανατίθεται, και την κατάπτωση υπέρ της εργοδότριας ΔΗΜΟΥ ΜΟΣΧΑΤΟΥ-ΤΑΥΡΟΥ της εγγυητικής επιστολής που θα καταθέσει η ανάδοχος Αντίστοιχα παράβαση των όρων από την εργοδότρια συνεπάγεται το δικαίωμα της αναδόχου για καταγγελία της με άμεση ισχύ και την αζήμια αποχώρησή της από το έργο που της ανατίθεται με το παρόν και την άμεση επιστροφή εις χείρας της της κατατεθείσας εγγυητικής επιστολής.

**ΑΡΘΡΟ 10Ο** Τα κηρύκεια δικαιώματα, τα τέλη και λοιπά έξοδα του μισθωτηρίου συμβολαίου βαρύνουν αποκλειστικά εκείνον, που θα αναδειχθεί τελευταίος πλειοδότης.