

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 15.05.2024**

**ΝΟΜΟΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

**ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

Τηλέφωνο : 2132019626

**Προς: Την Δημοτική Επιτροπή**

**Θέμα :** **Υποβολή τριμηνιαίας έκθεσης εκτέλεσης του προϋπολογισμού Εσόδων – Δαπανών Α’ τριμήνου 2024.**

Σύμφωνα με τις διατάξεις του άρθρου 266 παρ. 9 Ν. 3852/2010 όπως ισχύει (άρθρο 39 του Ν. 4257/2014), ο Προϊστάμενος Οικονομικών Υπηρεσιών του Δήμου εισηγείται προς την Οικονομική Επιτροπή, την πορεία εκτέλεσης του προϋπολογισμού εσόδων και δαπανών, διαμορφώνοντας πίνακες αποτελεσμάτων αυτού όπως αυτοί καθορίστηκαν με την υπ΄ αριθμ. 40038/9-9-2011(ΦΕΚ 2007/9-9-2011) Απόφαση Υπουργείου Εσωτερικών και στην οποία περιλαμβάνονται στοιχεία ανά ομάδα κωδικών σε επίπεδο ως προς τα έσοδα προϋπολογισθέντα-βεβαιωθέντα-εισπραχθέντα και ως προς τα έξοδα προϋπολογισθέντα-δεσμευθέντα-τιμολογηθέντα-ενταλθέντα-πληρωθέντα.

Η Οικονομική Επιτροπή αφού ελέγξει, σύμφωνα με το άρθρο 72 παρ.1 περ.β του Ν.3852/10, την πορεία εκτέλεσης του προϋπολογισμού, η οποία αφορά χρονική περίοδο από την αρχή του έτους έως το συγκεκριμένο τρίμηνο, υποβάλλει προς το Δημοτικό Συμβούλιο έκθεση, ως προς τα αποτελέσματα εκτέλεσης του προϋπολογισμού, εντός προθεσμίας τριάντα ημερών από τη λήξη κάθε τριμήνου. Στην έκθεση επισυνάπτονται και η εισήγηση του Προϊστάμενου Οικονομικών Υπηρεσιών και η έκθεση του προηγούμενου τριμήνου.

Βάσει της παρ. 1 του άρθρου 74Α του Ν.3852/10 (Αρμοδιότητες Δημοτικής Επιτροπής) ορίζεται ότι: «Από την αυτοδιοικητική περίοδο που άρχεται την 1η.1.2024, όπου στην κείμενη νομοθεσία γίνεται αναφορά ή παραπομπή στη οικονομική επιτροπή, την επιτροπή ποιότητας ζωής και την εκτελεστική επιτροπή των δήμων, καθώς και στις αρμοδιότητες αυτών, εφεξής νοείται η δημοτική επιτροπή, η οποία ασκεί τις αρμοδιότητες αυτές.»

Στην περίπτωση που η Δημοτική Επιτροπή διαπιστώσει, με την ανωτέρω έκθεση του α’ τριμήνου κάθε οικονομικού έτους, σύμφωνα με την πορεία και την εκτίμηση είσπραξης των εσόδων, ότι στον προϋπολογισμό έχουν εγγραφεί υπερεκτιμημένα έσοδα ή έσοδα που εκτιμάται ότι δεν θα εισπραχθούν έως το τέλος της χρήσης, το Δημοτικό Συμβούλιο προβαίνει υποχρεωτικά σε αναμόρφωση αυτού, με απόφασή του που λαμβάνεται εντός προθεσμίας δεκαπέντε (15) ημερών από την υποβολή σε αυτό της έκθεσης από την οικονομική επιτροπή, μειώνοντας τα έσοδα που εμφανίζουν αποκλίσεις, και αντιστοίχως περικόπτοντας δαπάνες, ώστε να μην καταστεί σε καμία περίπτωση ελλειμματικός ο προϋπολογισμός. Ειδική αναφορά γίνεται και στις αποκλίσεις που εμφανίζονται σε σχέση με τους στόχους που τέθηκαν στον πίνακα στοχοθεσίας ακολουθώντας τις οδηγίες που ορίζονται στην ΚΥΑ 34574/18 σε συνδυασμό με τα έγγραφα 44485/18, 65270/18 και 61528/2020, 80438/21, 55767/22. Σε περιπτώσεις όπου από την έκθεση προκύπτει ότι δεν απαιτείται αναμόρφωση του προϋπολογισμού, αυτό διαπιστώνεται από το Δημοτικό Συμβούλιο με απόφασή του που λαμβάνεται εντός της ίδιας προθεσμίας, δυνάμενο αυτό να προβεί σε αναμόρφωσή του για τους λόγους που αναφέρονται ανωτέρω**.**

**Οι ανωτέρω αποφάσεις υποβάλλονται στον Ελεγκτή Νομιμότητας (προς τον Συντονιστή της Αποκεντρωμένης Διοίκησης) για έλεγχο. Η** έκθεση, μετά των συνημμένων της και η απόφαση του Δημοτικού Συμβουλίου αναρτώνται στην ιστοσελίδα του Δήμου και στο διαδίκτυο, σύμφωνα με τα οριζόμενα στο Ν 3861/2010 (πρόγραμμα Διαύγεια). Οι σχετικοί αριθμοί διαδικτυακής ανάρτησης (ΑΔΑ) γνωστοποιούνται στον Ελεγκτή Νομιμότητας και στην υπηρεσία Επιτρόπου του Ελεγκτικού Συνεδρίου για την εφαρμογή των διατάξεων του άρθρου 277 του Ν 3852/2010.

Τα στοιχεία που πρέπει να περιλαμβάνονται στην τριμηνιαία έκθεση, εμφανίζονται στους συνημμένους πίνακες, όπως έχουν συμπληρωθεί από τον Προϊστάμενο των Οικονομικών Υπηρεσιών με την συνδρομή της Οικονομικής Υπηρεσίας του Δήμου, με βάση τα πραγματοποιηθέντα έσοδα-έξοδα και τα οικονομικά δεδομένα, όπως αποτυπώνονται στα βιβλία του Δήμου μας.

Συγκεκριμένα, διαβιβάζουμε προς την Δημοτική Επιτροπή τους κάτωθι συνημμένους πίνακες, όπου εμφανίζονται ανά πρωτοβάθμιο κωδικό τα έσοδα και οι δαπάνες με τα προϋπολογισθέντα και τα απολογιστικά ποσά όπως έχουν διαμορφωθεί στο τέλος του α’ τριμήνου, προς έλεγχο και υποβολή αυτών προς το Δημοτικό Συμβούλιο:

1. Πίνακας 1 : Αποτελέσματα εκτέλεσης προϋπολογισμού εσόδων.
2. Πίνακας 2 : Αποτελέσματα εκτέλεσης προϋπολογισμού δαπανών.
3. Πίνακας 3 : Στοιχεία ισολογισμού.
4. Έγγραφο της Οικονομικής Υπηρεσίας σχετικά με τις αποκλίσεις στοχοθεσίας.

**Ο Αναπληρωτής Προϊστάμενος Οικονομικών Υπηρεσιών**


**Κωνσταντίνος Μπαλντούνης**

**ΠΑΡΑΡΤΗΜΑ**





**Στοιχεία ισολογισμού**



Λαμβάνοντας υπόψη τους ανωτέρω πίνακες, διαπιστώνουμε ότι από το σύνολο των εσόδων του προϋπολογισμού έχει εκτελεστεί το 28,98% (εισπραχθέντα ύψους 13.977.292,85€) και από το σύνολο των δαπανών το 10,54% (πληρωθέντα ύψους 5.084.788,17 €). Στο αντίστοιχο τρίμηνο του 2023 είχε εκτελεστεί ως από το σύνολο των εσόδων του προϋπολογισμού έχει εκτελεστεί το 26,45% (εισπραχθέντα ύψους 13.366.067,84 €) και από το σύνολο των δαπανών το 11,55% (πληρωθέντα ύψους 5.836.027,31 € ).

1) Τα ίδια έσοδα του Δήμου μας ανέρχονται σε 3.000.316,89€, ενώ ο στόχος που είχε τεθεί ήταν 3.000.317,00€ και δεν εμφανίζεται απόκλιση. Ενώ τα έσοδα που εισπράχθηκαν από απαιτήσεις ΠΟΕ (32-85) ανέρχονται σε 30.310,44€, ο στόχος που είχε τεθεί ήταν 30.310,44€ και δεν εμφανίζει

2) Το σύνολο των εσόδων (χωρίς το χρηματικό υπόλοιπο) ανέρχεται σε 5.640.381,01€ και τα διαθέσιμα της 31/12/2023 σε 8.446.943€ και συνολικά τα έσοδα πλέον διαθέσιμα σε 14.087.323,98€ ενώ ο στόχος συνολικά που είχε τεθεί ήταν 14.087.323,98€ και δεν εμφανίζεται απόκλιση.

3) Οι απλήρωτες υποχρεώσεις του α΄ τριμήνου, βάσει στοιχείων από το μητρώο δεσμεύσεων ανέρχονται σε 2.466.915,11€ ενώ ο στόχος που είχε τεθεί ήταν 2.466.915,11€.

4) Το σύνολο των εξόδων ανέρχεται σε 5.084.788,17€, ενώ ο στόχος που είχε τεθεί ήταν 5.084.788,17€ και δεν εμφανίζεται απόκλιση.

5) Το ταμειακό αποτέλεσμα του τριμήνου που προκύπτει από την ανωτέρω σχέση όπως προβλέπεται ανέρχεται σε 0,00€.

6) Το οικονομικό αποτέλεσμα του τριμήνου που προκύπτει από την ανωτέρω σχέση όπως προβλέπεται, ανέρχεται σε 0,00€ και η αναγωγή του σε ποσοστό πραγματοποιείται με τον τύπο (Απόκλιση Οικονομικού αποτελέσματος ΟΠΔ/Στόχος συνολικών Εσόδων ) και είναι 0,00%.

**Ο Αναπληρωτής Προϊστάμενος Οικονομικών Υπηρεσιών**

**Κωνσταντίνος Μπαλντούνης**